Folketing
2011-02-08

Derudover skal man også opleve, når man sidder i samråd og i andre sammenhænge, at der lige kommer andre ting op. Senest var det hr. Leif Lahn Jensen, som foreslog, at vi også lige kiggede lidt på det med musikundervisning. Det havde man også foreslået ville blive finansieret, men det er ikke med i udspillet. Derfor vil man aldrig nogen sinde kunne indfri alt det, man går og giver af gyldne løfter til folkeskolen, til forældrene, til eleverne. Det er ikke godt for den politiske debat, og det er i hvert fald heller ikke godt for den danske befolkning.